Det var omkring klokken 19.30 at den maskerede røver truede ekspedienten i kiosken til at udlevere et mindre pengebeløb, som han puttede i en pose, inden han stak af i en rød eller orange VW Golf. Røveren beskrives som 20-25 år og mellem 180-190 cm høj. Han er kraftig af bygning og var iført en Canada Goose jakke med pelskrave, jeans, lyse sko og han var maskeret med en grå elefanthue. Har man oplysninger i sagen kan Nordjyllands Politi kontaktes på telefon 114.
Den mand, der torsdag aften begik røveri mod Nærkøb i Vodskov, er fortsat på fri fod.